Pta-betogings: Dringende beroep op motoristeBetogers in die middestad. Foto: Via Twitter Die Tshwane-metropolisie het ŉ dringende beroep op motoriste gedoen om Pretoria se middestad te vermy en gesê die gebied is nou “disfunksioneel”. Sr.supt. Isaac Mahamba, woordvoerder van die metropolisie, het net ná 11:00 ŉ verklaring uitgereik en gesê die EFF se optog het van die beplande roete afgewyk en deelnemers betoog in verskeie groepe in verskillende strate. “Mense, veral motoriste moet die middestad vermy. Strate in die voorstede Sunnyside en Arcadia kan ook deur die optogte geraak word aangesien twee groepe daarheen op pad is.” Hy het gesê die polisie en metropolisie is bekommerd oor die publiek se veiligheid en het om dié rede mense aangeraai om dié gebiede te vermy. “Daar is tans geen geweld nie en die situasie word gemonitor,” het hy gesê. Lees ook: Betogers gooi klippe in Pta-middestad